Prijedlog UREDBE EUROPSKOG PARLAMENTA I VIJEĆA o uvozu poljoprivrednih proizvoda podrijetlom iz Turske u Uniju (kodifikacija) /* COM/2014/0586 final - 2014/0272 (COD) */





OBRAZLOŽENJE 1. U kontekstu Europe građana Komisija veliku važnost pridaje pojednostavnjenju i objašnjenju prava Unije kako bi ono bilo jasnije i pristupačnije građanima te kako bi se građanima dala mogućnost i prilika da ostvare svoja posebna prava koja su im njime dana. Taj cilj ne može se ostvariti sve dok su brojne odredbe koje su nekoliko puta izmijenjene, često i znatno, razasute u različitim aktima pa se moraju tražiti dijelom u izvornom aktu, a dijelom u aktima o izmjenama. Kako bi se pronašla pravila na snazi potreban je stoga opsežan istraživački rad i usporedba mnogih različitih akata. Zbog toga je, ako pravo mora biti jasno i transparentno, od ključne važnosti i kodifikacija pravila koja su često mijenjana. 2. Komisija je 1. travnja 1987. donijela odluku[1] da će svojem osoblju dati uputu o tome da bi sve akte trebalo kodificirati nakon najviše deset izmjena, u kojoj je naglasila da je riječ o minimalnom zahtjevu i da bi odjeli morali nastojati tekstove za koje su nadležni kodificirati i u kraćim razmacima kako bi se osiguralo da su odredbe jasno i lako razumljive. 3. To je potvrđeno u Zaključcima predsjedništva Europskog vijeća u Edinburghu (u prosincu 1992.)[2] te je naglašena važnost kodifikacije jer se njome osigurava izvjesnost u pogledu prava koje se primjenjuje na određeni predmet u određeno vrijeme. Kodifikacija se mora obaviti u cijelosti u skladu s uobičajenim postupkom za donošenje akata Unije. Budući da se akti koji se kodificiraju sadržajno ne izmjenjuju, Europski parlament, Vijeće i Komisija sporazumjeli su se u međuinstitucijskom sporazumu od 20. prosinca 1994. da se za brzo donošenje kodificiranih akata može primijeniti ubrzani postupak. 4. Svrha je ovog prijedloga kodificirati Uredbu Vijeća (EZ) br. 779/98 od 7. travnja 1998. o uvozu poljoprivrednih proizvoda podrijetlom iz Turske u Uniju, staviti izvan snage Uredbu (EEZ) br. 4115/86 te izmijeniti Uredbu (EZ) br. 3010/95[3]. Novom uredbom nadomjestit će se razni akti koji su u nju ugrađeni[4]; u ovaj se prijedlog u cijelosti prenosi sadržaj akata koji se kodificiraju te se njime oni objedinjuju u jedan akt samo uz one formalne izmjene koje su potrebne za kodifikaciju. 5. Prijedlog kodifikacije izrađen je na temelju privremene konsolidacije, na 23 službena jezika, Uredbe (EZ) br. 779/98 i akta o njezinoj izmjeni, koju je obavio Ured za publikacije Europske unije s pomoću sustava za obradu podataka. U slučajevima kada su člancima dani novi brojevi, korelacija između starih i novih brojeva prikazana je u tablici u Prilogu II. kodificirane Uredbe. ê 779/1998 2014/0272 (COD) Prijedlog UREDBE EUROPSKOG PARLAMENTA I VIJEĆA o uvozu poljoprivrednih proizvoda podrijetlom iz Turske u Uniju (kodifikacija) EUROPSKI PARLAMENT I VIJEĆE EUROPSKE UNIJE, uzimajući u obzir Ugovor o funkcioniranju Europske unije, a posebno njegov članak 207. stavak 2., uzimajući u obzir prijedlog Europske komisije, nakon prosljeđivanja nacrta zakonodavnog akta nacionalnim parlamentima, uzimajući u obzir mišljenje Europskoga gospodarskog i socijalnog odbora[5] u skladu s redovnim zakonodavnim postupkom, budući da: ê (1) Uredba Vijeća (EZ) br. 779/98[6] bila je značajno izmijenjena[7]. U interesu jasnoće i racionalnosti, ovu Uredbu potrebno je kodificirati. ê 779/98 uv. izjava 1 (prilagođeno) (2) Odlukom br. 1/98 Vijeća EZ-a za pridruživanje Turske[8] uspostavlja se sustav povlastica primjenjivih na uvoz poljoprivrednih proizvoda podrijetlom iz Turske u Ö Uniju Õ. ê 779/98 uv. izjava 2 (prilagođeno) (3) Kada je riječ o proizvodima u slučaju kojih propisi Ö Unije zahtijevaju Õ poštivanje određene uvozne cijene, primjena povlaštenog tarifnog sustava podliježe poštivanju te cijene. ê 225/2014 uv. izjava 6 (prilagođeno) (4) Kako bi se osigurali jedinstveni uvjeti za provedbu Ö ove Õ Uredbe Komisiji bi trebalo dodijeliti provedbene ovlasti. Te bi se ovlasti trebale izvršavati u skladu s Uredbom (EU) br. 182/2011 Europskog parlamenta i Vijeća[9], ê 779/98 (prilagođeno) Ö DONIJELI Õ SU OVU UREDBU: ê 255/2014 čl. 2.1 (prilagođeno) Članak 1. Komisija provedbenim aktima donosi pravila potrebna za primjenu uvoznog režima za proizvode navedene u Prilogu I. Ugovora koji su podrijetlom iz Turske i koji se uvoze u Uniju pod uvjetima iz Odluke br. 1/98 Vijeća EZ-a za pridruživanje Turske. Ti se provedbeni akti donose u skladu s postupkom ispitivanja iz članka 3. stavka 2. Ö ove Uredbe Õ. ê 779/98 (prilagođeno) Članak 2. 1. Kada je riječ o proizvodima u slučaju kojih propisi Ö Unije Õ zahtijevaju poštivanje određene uvozne cijene, primjena povlaštenog tarifnog sustava podliježe poštivanju te cijene. 2. U slučaju Ö proizvoda ribarstva Õ za koje je određena referentna cijena, primjena povlaštene carine podliježe poštivanju te cijene. ê 255/2014 (prilagođeno) Članak 3. 1. Komisiji pomaže Odbor za zajedničku organizaciju tržišta poljoprivrednih proizvoda uspostavljen člankom 229. Uredbe (EU) br. 1308/2013 Europskog parlamenta i Vijeća[10]. Navedeni odbor je odbor u smislu Uredbe (EU) br. 182/2011. 2. Prilikom upućivanja na ovaj stavak primjenjuje se članak 5. Uredbe (EU) br. 182/2011. 3. Ako se mišljenje odbora mora dobiti na temelju pisanog postupka, navedeni postupak završava Ö bez Õ rezultata kada to, u roku za davanje mišljenja, odluči predsjednik odbora ili to zahtijeva najmanje četvrtina članova odbora. ê Članak 4. Uredba (EZ) br. 779/98 stavlja se izvan snage. Upućivanja na Uredbu stavljenu izvan snage smatraju se upućivanjima na ovu Uredbu i čitaju se u skladu s korelacijskom tablicom u Prilogu II. ê 779/98 (prilagođeno) Članak 5. Ova Uredba stupa na snagu Ö dvadesetog Õ dana Ö od dana Õ objave u Službenom listu Europske Ö Unije Õ. ê 779/98 Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu, Za Europski parlament Za Vijeće Predsjednik/Predsjednica Predsjednik/Predsjednica [1] COM(87) 868 PV. [2] Vidi Prilog 3. dijelu A. Zaključaka. [3] Unesena u zakonodavni program za 2014. [4] Vidi Prilog I. ovog prijedloga. [5] SL C […], […], str. […]. [6] Uredba Vijeća (EZ) br. 779/98 o uvozu poljoprivrednih proizvoda podrijetlom iz Turske u Zajednicu, kojom se stavlja izvan snage Uredba (EEZ) br. 4115/86 te izmjenjuje Uredba (EZ) br. 3010/95 (SL L 113, 15.4.1998., str. 1.). [7] Vidi Prilog I. [8] Odluka br. 1/98 Vijeća EZ-a za pridruživanje Turske od 25. veljače 1998. o trgovinskom režimu za poljoprivredne proizvode (SL L 86, 20.3.1998., str. 1.). [9] Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.). [10] Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.). é PRILOG I. Uredba stavljena izvan snage i njezina izmjena Uredba Vijeća (EZ) br. 779/98 (SL L 113, 15.4.1998., str. 1.) || || || Uredba (EU) br. 255/2014 Europskog parlamenta i Vijeća (SL L 84, 20.3.2014., str. 57.) || samo Članak 2. _____________ PRILOG II. Korelacijska tablica Uredba (EZ) br. 779/98 || Ova Uredba Članak 1. || Članak 1. Članak 2., prvi stavak || Članak 2., stavak 1. Članak 2., drugi stavak || Članak 2., stavak 2. Članak 2. (a) || - Članak 3. || Članak 3. Članak 4. || - - || Članak 4. Članak 5. || Članak 5. - || Prilog I. - || Prilog II. _____________